NR.12931/A.J.O.F.M. C.-S./07.09.2023

**INFORMARE ANGAJATORI**

Agenția Națională pentru Ocuparea Forței de Muncă implementează la nivel național proiectul „Relația SPO cu angajatorii- eSPOR”, PROGRAMUL OPERAȚIONAL CAPITAL UMAN 2014-2020. Proiectul se derulează pe o perioadă de 36 luni în perioada : 10.12.2020- 09.12.2023.

**Obiectivul general al proiectului**

Modernizarea și adaptarea structurilor SPO de la nivel național și teritorial, prin introducerea unor noi servicii / instrumente / sisteme / proceduri / mecanisme care să crească gradul de satisfacție a clienților SPO, a diversității și gradului de cuprindere a serviciilor oferite angajatorilor.

Obiectivele specifice ale proiectului

**Obiectivul specific 1**: adaptarea serviciilor dedicate angajatorilor în funcție de nevoile acestora prin elaborarea unui set de proceduri simplificate, reducerea proceselor birocratice prin introducerea de servicii online bazate pe semnătură electronica în implementarea măsurilor de stimulare a ocupării forței de muncă dedicate angajatorilor, respectiv de monitorizare a măsurilor de stimulare a ocupării dedicate șomerilor. (A1, A2)

**Obiectivul specific 2**: creșterea satisfacției angajatorilor în relația cu SPO (A2). Creșterea gradului de satisfacție al clienților SPO angajatori, prin design-ul și implementarea de noi servicii/instrumente/sisteme/proceduri/mecanisme, cu accent pe servicii de mediere a muncii modernizate, integrate într-o ofertă coerentă, dedicată satisfacerii nevoilor a minim 21.000 angajatori, prin medierea a 105.000 șomeri înregistrați.

**Obiectivul specific 3**: dezvoltarea competențelor personalului propriu (A3). Dezvoltarea competențelor resursei umane din structurile SPO prin învățare reciprocă, dobândirea/dezvoltarea de noi competențe necesare pentru implementarea strategiei de dezvoltare a serviciilor pentru angajatori și furnizarea serviciilor specifice, la nivelul de calitate așteptat de clienții SPO prin organizarea de formare profesională sau instruire pentru 568 angajați ai SPO.

Experiența practică a ANOFM relevă faptul că nevoile principale ale angajatorilor sunt legate în acest moment de apariția unor deficite cronice de forță de muncă, pe fondul unor necorelări între necesarul și disponibilul de competențe ale solicitanților de locuri de muncă. Un nivel redus al relaționării cu angajatorii și o capacitate redusă de a prognoza evoluțiile de pe piața muncii a SPO este de natură a afecta echilibrele de pe piața muncii.

Din analiza structurii și calității serviciilor SPO dedicate angajatorilor realizată intern de ANOFM rezultă o insuficientă corelare a acestora cu dinamica pieței muncii inter-regionale/ regionale și locale, precum și adecvarea limitată a procedurilor, instrumentelor și a mecanismelor pentru personalizarea pachetului de servicii în funcție de nevoile reale ale angajatorilor, la nivelul celor aplicate pe piața muncii europeană.

Este necesară revizuirea/regândirea activitaților de: mediere a muncii, elaborarea de prognoze, analize și studii ale pieței muncii, comunicare instituțională cu angajatorii pentru acordarea/ monitorizarea măsurilor de stimulare a ocupării forței de muncă (prime, subvenții, completarea veniturilor). Pentru a asigura un impact decisiv pe piața muncii, SPO trebuie să dețină capacitatea de a acționa rapid și de a evalua evoluțiile/ schimbările survenite pe piața muncii interregională, regională și locală.

Pentru implementarea proiectului, un rol important îl au angajatorii care accesează serviciile oferite de SPO. Astfel este necesară implicarea activă a angajatorilor pentru ca SPO să îmbunătățească serviciile pe care le oferă acestora. SPO va valorifica rețeaua de angajatori care a fost creată în cadrul proiectului și o va extinde în funcție de nevoile pieței muncii.

Materialele (studii, prognoze etc.) realizate utilizând instrumentele create în cadrul proiectului vor fi diseminate prin intermediul site-ului ANOFM și instituțiilor din subordinea acestora si vor fi puse la dispoziția solicitanților, fie că sunt instituții publice sau alți actori pe piața muncii, mass-media etc.

Ne propunem prin proiect realizarea unei prognoze pe termen scurt a evoluției pieței muncii în județul Caraș - Severin , privind competențele necesare pentru ocupații/meserii cerute pe piața muncii , prognoză care va fi folosită ca instrument în fundamentarea Planului de formare profesională a șomerilor pentru anul 2024 .

Pentru realizarea unei prognoze cât mai aproape de cerințele pieței muncii , avem nevoie de sprijinul angajatorilor pentru completarea unui chestionar on-line , obținut accesând linkul: [https://www.anofm.ro/chestionare/index.html](https://l.facebook.com/l.php?u=https%3A%2F%2Fwww.anofm.ro%2Fchestionare%2Findex.html%3Ffbclid%3DIwAR2DNh2VWXzg0MuHRJBrNgS4wZqElny2wqWx7nxA3TwhgCRtxuk3Q870vag&h=AT2aGXC5iUGjh4DzeZPuXe9fud9ATXBDlRu-qQxJ1cYej6vjFn2fWSDkVwUSkCNbiSJ5VvBtsIgq38A6Ex4CFzU72pbMVJ7Kj1mrO1o0VRx4i7Vj-x7YJwc_En6LItc5Ya8v&__tn__=-UK-R&c%5b0%5d=AT04pK0FX4ShR0X9TiV6wEzz5AxW90sHb22hnRGUiz1sH2gy2D1TVSKXT9wmJb0zlxxBN5HeyLDSFIF-3yk4xLL_nyLaAMKMhOEWzZYelLnhR1kNa2norb2ZOXzvgB4K3peonJBZreo9wnHOUSUNzRxJfjQJmr7N74dcytUZmuFUY-1iWpqyQYnxDPPMODVMje6gdM1z0loh-Q) . ***Cei care au cont pe SEMM , se pot autentifica cu acest cont pentru completarea chestionarului*** .

***Angajatorii care nu au cont SEMM, se vor autentifica cu Codul Unic de Inregistrare ca utilizator, iar la parola vor introduce indexul ANAF aferent declaraţiei D112 pentru luna -iunie 2023 .***

Subliniem că experiența, opiniile și recomandările dvs. sunt foarte importante pentru identificarea celor mai bune servicii suport care să contribuie la creşterea ocupării persoanelor aflate în căutarea unui loc de muncă şi satisfacerea în mai bune condiții a nevoilor dumneavoastră .

În speranța unei bune colaborări , vă asigurăm de tot sprijinul nostru și vă mulțumim anticipat pentru efortul dumneavoastră în identificarea nevoilor de îmbunătățire a serviciilor oferite de noi.

Cu stimă,

Coordonator județean AJOFM Caraș -Severin

Director Executiv

Iovanovici Mihaela

Expert implementare proiect

Sef serviciu APMES

Liliana Linta

Începând cu data de 25 mai 2018, Regulamentul (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul General privind Protecția Datelor - RGPD) este aplicat de toate statele Uniunii Europene.

ANOFM a stabilit măsuri tehnice și procedurale, pentru a proteja și pentru a asigura confidențialitatea, integritatea și accesibilitatea datelor dumneavoastră cu caracter personal. Vom preveni utilizarea sau accesul neautorizat şi încălcarea securității datelor cu caracter personal, în conformitate cu legislaţia în vigoare, iar în raportul de colaborare cu instituţia noastră, dumneavoastră aveţi obligaţia de a respecta prevederile Regulamentului (UE) 2016